open-index/open-wikipedia-markdown huggingface dataset:
தொன் போஸ்கோ மேல்நிலைப் பள்ளி, தஞ்சாவூர்

**தொன் போஸ்கோ மெட்ரிக்குலேஷன் மேல்நிலைப்பள்ளி** (Don Bosco Matriculation Higher Secondary School, Thanjavur), தஞ்சாவூரிலுள்ள  ஒரு மேல்நிலைப்பள்ளி ஆகும். இப்பள்ளி திருச்சியிலுள்ள சலேசிய மாகாணத்தின் நிர்வாகத்தின் கீழ் உள்ளது. இந்நிறுவனத்தில் ஒரு மழலையர் பள்ளி, ஒரு தொடக்கப்பள்ளி, ஒரு உயர்நிலைப்பள்ளி மற்றும் ஒரு மேல்நிலைப்பள்ளி உள்ளது. இப்பள்ளியின் பயிற்று மொழி ஆங்கிலம் மற்றும் இரண்டாம் மொழி தமிழ் ஆகும்.

## வரலாறு
அருட்தந்தை ஜார்ஜ் தொமாடிசின் தலைமையிலான தொன் போஸ்கோவின் சலேசியர்கள் 1906ஆம் ஆண்டு தஞ்சை வந்து சேர்ந்தனர். அவர்கள் ஒரு அனாதை இல்லத்திற்குப் பொறுப்பேற்றனர். பிறகு இளைஞர்களுக்காக ஒரு தொழிற்பயிற்சி மையத்தைத் தொடங்கினர். எனினும் 1928-ஆம் ஆண்டிற்குப் பிறகு தஞ்சையில் அவர்களால் தங்கள் பணியைத் தொடர முடியவில்லை. பிறகு, தங்கள் பணியைத் தொடர 1983-ஆம் ஆண்டு தஞ்சை திரும்பினர். 1983-84ஆம் ஆண்டில் இளைஞர்களுக்காக ஒரு பாடசாலையையும் 6 முதல் 10 நிலைகளைக் கொண்ட ஒரு உயர்நிலைப்பள்ளியையும் நிறுவினர். உயர்நிலைப்பள்ளி தமிழ் நாடு மெட்ரிகுலேஷன் அமைப்பைச் சார்ந்ததாகும். பின்னர் அவர்கள் 1985-86ஆம் ஆண்டில் புனித தோமினிக் சாவியோவின் பெயரால் ஒரு ஆரம்பப் பள்ளி நிறுவப்பட்டது. ஆரம்பப் பள்ளியில் 1வது மற்றும் 2வது நிலைகளுக்கு வகுப்புகள் நடைபெற்றன. 1987-ல் ஒரு புதிய கட்டிடத்தை அமைத்ததன் வழியாக இப்பள்ளி அதன் வளர்ச்சியைத் தொடர்ந்தது. 1994-95-ஆம் ஆண்டில் மேல்நிலைப்படிப்பு அறிமுகப்படுத்தப்பட்டது. ஜனவரி 24, 2008 அன்று இப்பள்ளி அதன் வெள்ளி விழாவை ஒரு மாபெரும் விழாவாகக் கொண்டாடியது.

## நிர்வாகம்
இந்த நிறுவனம் முதலில் சென்னையிலுள்ள சலேசிய மாகாண நிர்வாகத்தின் கீழ் இருந்தது. சலேசிய பணியின் விரிவாக்கதால் இப்பள்ளி திருச்சியிலுள்ள சலேசிய மாகாண நிர்வாகத்தின் கீழ் வந்தது. இங்குள்ள பாடசாலை முதன்மை நிர்வாகியின் தலைமையில் உள்ளது. பள்ளியின் நடவடிக்கைகள் முதல்வரால் நிர்வாகிக்கப்படுகின்றன. பள்ளி தொடங்கிய போது, போதனைகளை முற்றிலும் சலேசிய சகோதரர்கள் வழங்கினார். இப்பள்ளியின் ஆரம்ப காலத்தில் சலேசியர்களே பிரத்யேக நிர்வாகிகளாக இருந்தனர். பள்ளியிலுள்ள வகுப்பறைகளின் எண்ணிக்கை அதிகரித்தபோது இந்நிறுவனம் உள்ளூரிலுள்ள தகுதியான ஆசிரியர்களை வேலையில் அமர்த்தியது. நிர்வாகக் கடமைகளும் மெதுவாக ஆசிரியர்களுக்கும் சலேசிய சகோதரர்களுக்கும் இடையே பகிர்ந்துக்கொள்ளப்பட்டன.

## மேற்கோள்கள்

## வெளி இணைப்புகள்
*Official Website-Salesians of Don Bosco, Thanjavur  
*Thanjavur (Don Bosco), Salesian Provincial House, Trichy 

பகுப்பு:தமிழ்நாட்டிலுள்ள பதின்மப் பள்ளிகள்
கடம்பை

**கடம்பை** (ஆங்கிலம்:Kadambai) என்பது திருவண்ணாமலை மாவட்டம் வந்தவாசி தாலுகாவைச் சேர்ந்த ஒரு கிராமம். மேலும் வந்தவாசியைச் சுற்றியுள்ள 210 கிராமங்களில் ஒன்றாகும். இங்கு பொங்கல், தீபாவளி, தமிழ் புத்தாண்டு, ஸ்ரீ காளியம்மன் கோவில் திருவிழா போன்ற திருவிழாக்கள் ஒவ்வொரு ஆண்டும் கொண்டாடப்படுகின்றன. இந்தக் கிராமம் தேசூர் பேருராட்சியில் இருந்து ஐந்து கிலோமீட்டர் தொலைவில் அமைந்துள்ளது.

## புவியியல்
கடல் மட்டத்தில் இருந்து இவ்வூர் சராசரியாக 114&nbsp;மீட்டர் (374&nbsp;அடி) உயரத்தில் இருக்கின்றது.

## பள்ளிக்கூடம்
* ஊராட்சி ஒன்றிய உயர்நிலைப்பள்ளி

## தொலைவு
* வந்தவாசியிலிருந்து 15 கி.மீ.
* திருவண்ணாமலையிலிருந்து 67 கி.மீ.
* சென்னையிலிருந்து 120 கி.மீ.

## மேற்கோள்கள்


## வெளி இணைப்புகள்
* "கடம்பை கிராம தபால் நிலையம்"
* "கடம்பை கிராம பள்ளி"

பகுப்பு:திருவண்ணாமலை மாவட்டத்திலுள்ள கிராமங்கள்
ஊராட்சி ஒன்றிய உயர்நிலைப் பள்ளி, கடம்பை

**ஊராட்சி ஒன்றிய உயர்நிலைப்பள்ளி** ஆனது  திருவண்ணாமலை மாவட்டம் வந்தவாசி தாலுகா கடம்பை கிராமத்தில் உள்ள பள்ளியாகும் . இப்பள்ளியின் பயிற்று மொழி தமிழ் ஆகும்.

## வரலாறு
வந்தவாசி தாலுகா தெள்ளார் ஒன்றியம் கடம்பை கிராமத்தில் அமைந்துள்ள இந்த பள்ளி 1927-ஆம் ஆண்டு தொடங்கப்பட்டது. இருபாலர் கல்வி பயிலும் பள்ளியாகும். மேலும் ஒரு நூலகமும், அந்நூலகத்தில் 700 நூல்களும் 2 கணினிகளும் உள்ளன.

## மேற்கோள்கள்


## வெளி இணைப்புகள்

* "கடம்பை கிராம பள்ளி"]
* https://plus.google.com/113221972354729389767/about?gl=in&hl=en

பகுப்பு:தமிழ்நாட்டிலுள்ள ஊராட்சி ஒன்றியப் பள்ளிகள்
குருந்தமலை குழந்தை வேலாயுதசாமி கோயில்

**குழந்தை வேலாயுதசாமி கோயில்,** (*Kurunthamalai Kulanthai Velayuthaswamy Temple*) தமிழ்நாட்டிலுள்ள கோயம்புத்தூர் மாவட்டம், காரமடைக்கருகில்  அமைந்துள்ளது.. இக்கோயிலின் முதன்மைக் கடவுளான முருகன், *குழந்தை வேலாயுதசாமி* என  அழைக்கப்படுகிறார். தோற்றத்தில் பழனி முருகனைப் போலவே காணப்படுகிறார். இந்து அறநிலையத்துறையினரால் பராமரிக்கப்பட்டு வரும் இக் கோயிலில் புனரமைப்புப் பணிகள் மேற்கொள்ளப்பட்டு, ஜூன் 29, 2012 இல் குடமுழுக்கு விழா நடத்தப்பட்டது. தமிழக அரசால் அறிமுகப்படுத்தப்பட்ட அன்னதானத் திட்டம் செப்டம்பர் 11, 2011 முதல் இங்கும்  தொடங்கப்பட்டு தொடர்ந்து நடந்து வருகிறது. குருந்தமலை முருகன் கோவில் கிபி 14ஆம் நூற்றாண்டில் கட்டப்பட்டது.

## அமைவிடம்
கோயம்புத்தூர் மாவட்டம், காரமடை ஊராட்சி ஒன்றியத்தைச் சேர்ந்த மருதூர் எனும் ஊராட்சிக்குட்பட்ட குக்கிராமமான குருந்தமலையில் இக் கோயில் அமைந்துள்ளது. கோயம்புத்தூர்-மேட்டுப்பாளையம் செல்லும் சாலையில் (தேசிய நெடுஞ்சாலை 67)  காரமடை வரை சென்று அங்கிருந்து இக்கோயிலுக்குச் செல்லலாம். மேட்டுப்பாளையத்திலிருந்தும் இக் கோயிலுக்குச் செல்லலாம்.

## கோயில் அமைப்பு
குருந்தமலை அடிவாரத்தில் ஐந்துநிலை இராஜகோபுரத்துடன் கூடிய நுழைவாயிலைத் தொடர்ந்து மலையேறிச் செல்ல நன்கமைக்கப்பட்ட படிக்கட்டுகள் தொடங்குகின்றன. படிக்கட்டுகளின் இருபுறமும் இராஜகம்பீர விநாயகர் சன்னிதி, கன்னிமார் சன்னிதி, நாகர் சன்னிதி, பதினெட்டாம்படி கருப்பண்ணசாமி சன்னிதி, இடும்பன், கடம்பன், வீரவாகு-மூவரின் சன்னிதிகள் உள்ளன. அவற்றைத் தாண்டியதும் படிக்கட்டுகளின் ஒருபுறம் காசிவிசுவநாதர் சன்னிதி விசாலாட்சியம்மனுக்குத் தனி சன்னிதியுடனும் மறுபுறம் தீபத்தூண் மற்றும் இராஜநாகலிங்க சன்னிதியும் அமைந்துள்ளது. இவ்விருவர் சன்னிதிகளைச் சுற்றி சூரியன், பஞ்சாட்சர கணபதி, பஞ்சலிங்கம் சன்னிதி, வள்ளி-தேவானை உடனுறை சண்முகர், தட்சிணாமூர்த்தி, சண்டிகேசுவரர், நவக்கிரக, காலபைரவர், சந்திரன் ஆகியோரின் சன்னிதிகள் உள்ளன. 

காசிவிசுவநாதர் சன்னிதி தாண்டி மேலே குழந்தை வேலாயுதசாமி சன்னிதி இராஜகோபுரத்துடன் சுற்றுப் பிரகாரத்துடன் அமைந்துள்ளது. கருவறையில் மூலவர் குழந்தை வேலாயுதசாமி மேற்கு நோக்கியுள்ளார்.

## மேற்கோள்கள்

## வெளி இணைப்புகள்
*அருள்மிகு குழந்தை வேலாயுதசுவாமி திருக்கோயில், தினமலர்

பகுப்பு:கோயம்புத்தூர் மாவட்டத்திலுள்ள முருகன் கோயில்கள்
செலுலாயிடு

**செலுலாயிடுகள்** (*celluloids*) என்பவை ஒரு வகையான சேர்மங்களாகும். இவை நைட்ரோசெல்லுலோசு, கற்பூரம் ஆகியவற்றில் இருந்து மேலதிகமாக சாயங்களும் சேர்த்துத் தயாரிக்கப்படுகிறது. இந்த செலுலாயிடுகளே முதன்முதலாக உருவாக்கப்பட்ட வெப்ப நெகிழி எனக் கருதப்படுகிறது. 1866 இல் பார்க்கின்சைன் என்ற பெயரிலும், 1869 இல் சைலோநைட் என்ற பெயரிலும் தயாரிக்கப்பட்டது. பின்பு 1870 இல் செலுலாயிடு என்ற பெயரில் பதிவு செய்யப்பட்டது. 
இந்த செலுலாயிடை எந்த வடிவமாகவும் எளிதில் வார்த்தெடுக்கலாம். முன்பெல்லாம் கத்தியின் கைப்பிடிகள், இசைக் கருவிகள் மற்றும் பல சாதனங்கள் செய்ய யானைத் தந்தங்கள் பயன்படுத்தப்பட்டது. அதற்கு (யானைத் தந்தத்திற்கு) மாற்றாக முதன்முதலில் பரவலாக பயன்படுத்தப்பட்ட பொருள் இந்த செலுலாயிடே ஆகும்.
ஒளிப்பட மற்றும் நிகழ்படத் தொழிற்சாலைகள், படச்சுருள்கள் (*film*) தயாரிக்க இந்த செலுலாயிடை மட்டுமே பயன்படுத்தின. பின்பு 1950களில் அசிடேட் படச்சுருள்கள் புழக்கத்திற்கு வந்தன.
இந்த செலுலாயிடு எளிதில் தீப்பிடிக்கக்கூடியது. மேலும் இதைத் தயாரிப்பது கடினம் மற்றும் மிகுந்த செலவுபிடிக்கும். ஆதலால் இவை பரவலாக பயன்படுத்தப்படுவது இல்லை. எனினும் தற்போது, டேபிள் டென்னிசு பந்துகள், இசைக்கருவிகள் மற்றும் கித்தாரை மீட்ட பயன்படும் சிப்பிகள் தயாரிக்க செலுலாயிடு பயன்படுத்தப்படுகிறது.

## மேற்கோள்கள்

பகுப்பு:வேதிச் சேர்மங்கள்
மழைப்பாடல் (புதினம்)

**மழைப்பாடல்** 'வெண்முரசு' என்னும் தலைப்பில் ஜெயமோகன் எழுதிவரும் மகாபாரத புதின வரிசையின் இரண்டாவது புதினம். இது  அம்பிகை அம்பாலிகை இருவருக்கும் திருதராஷ்டிரன், பாண்டு என்னும் மைந்தர்கள் பிறந்து அவர்கள் நடுவே அரசுரிமைப்போர் உருவாகி அவர்களுக்கு கௌரவர்களும் பாண்டவர்களும் பிறப்பது வரையிலான கதையைச் சொல்கிறது. இது முதன்மையாக மகாபாரதப்போருக்குக் காரணமாக அமைந்த பெண்களின் அக உலகைச் சொல்லும் படைப்பு
## வரலாறு

வெண்முரசு என்ற பெயரில் மகாபாரதத்தை அடிப்படையாகக் கொண்டு ஜெயமோகன் எழுதத்தொடங்கிய புதினம், 2014 ஜனவரி ஒன்றாம்தேதி தொடங்கியது. அதன் முதல் நாவலான முதற்கனல் பிப்ரவரி 19 அன்று முடிவடைந்ததைத் தொடர்ந்து, பிப்ரவரி 24 அன்று மழைப்பாடல் என்ற பெயரில் அடுத்த நாவல் தொடங்கியது.

## உள்ளடக்கம்
மழைப்பாடல் முதன்மையாக மகாபாரதத்தில் வரும் பெண் கதாபாத்திரங்களின் கதை. சத்யவதி, அம்பிகை, அம்பாலிகை, குந்தி, காந்தாரி, சிவை என்னும் அரசகுலப்பெண்களின் வாழ்க்கையையும் அவர்களுக்கிடையே உருவான மோதலையும் நுட்பமான உளவியல் சிக்கல்களையும் விவரிக்கிறது. அதன் விளைவாக அஸ்தினபுரியின் அரசியலே எப்படி மாறியது என்று காட்டுகிறது. கூடவே இது மண்ணின் கதையும்கூட. காந்தார நாட்டின் பாலைவனம், யாதவர்களின் புல்வெளிகள், அஸ்தினபுரியின் நகரம், இமயமலை அடிவாரம் என பலவகையான நிலங்களை இது விவரிக்கிறது. அந்த நிலங்களுக்கிடையேயான போராக மகாபாரதத்தை காட்டுகிறது. அத்துடன் இது சூத்திர சாதியினர் ஒன்றுதிரண்டு சத்ரியர்களாக ஆவதற்கு முயல்வதையும் அதை ஒடுக்கமுயலும் சத்ரியர்களையும் காட்டி அந்தப் பூசலே மகாபாரதப் போராக ஆகியது என்று விவரிக்கிறது

## வெளியீடு
இப் புதினத்தை நற்றிணை பதிப்பகம் வெளியிட்டிருக்கிறது

பகுப்பு:ஜெயமோகனின் புதினங்கள்
பகுப்பு:நற்றிணை பதிப்பக நூல்கள்
பகுப்பு:2014 தமிழ் நூல்கள்
புலியகுளம்

**புலியகுளம்** (ஆங்கிலம்:Puliyakulam) என்பது தமிழ் நாட்டின், கோயம்புத்தூர் மாவட்டம், கோயம்புத்தூர் வடக்கு வட்டத்தின் கீழ் வரும் 26 வருவாய் கிராமங்களில் இவ்வூரும் ஒன்றாகும். 

## வரலாறு
புலியகுளம் இந்திய மாநிலம், தமிழ் நாட்டின் மாவட்டமான கோயம்புத்தூரில் அமைந்துள்ளது. இக்கிராமம் கோயம்புத்தூர் நகரில் பழைமையான கிராமங்களில் ஒன்றாகும். இவ்வூரில் உள்ள மக்கள் பல தலைமுறைகளாக இங்கே வசித்து வருகின்றனர். மேலும்  இவ்வூரில் 1982 ஆம் ஆண்டு தேவேந்திர குல அறக்கட்டளையால் கட்டப்பட்ட முந்தி விநாயகர் கோவில் லோக நாயக சனீசுவரன் கோயில் மற்றும் புனித அந்தோணியார் தேவாலயம் ஆகிய வழிபாட்டுத் தலங்கள் மிகவும் பிரபலமானவைகளாகும். மேலும் இந்த முந்தி விநாயகர் கோவிலில் உள்ள விநாயகர் சிலையானது ஆசியாவிலேயே மிகப் பெரிய சிலையாகும். 

## கலாச்சாரம்
புலியகுளம் கிராம மக்கள் ஒவ்வோர் ஆண்டும் ஆகஸ்டு மாதம் அதாவது தமிழுக்கு **[[ஆடி (மாதம்)|ஆடி]]** மாதத்தில் திருவிழாக்கள் கொண்டாடுகின்றனர். இவ்வூர் மக்களுக்கு, தனித்தனியாக பன்னிரண்டு வெவ்வேறு குல தெய்வங்கள் இருந்தாலும், இவ்வூரின் மாரியம்மனை முதன்மைத் தெய்வமாகக் கொண்டுள்ளனர். மேலும் மல்யுத்தம் மற்றும் சிலம்பாட்டம் என்கின்ற பழைய தற்காப்புக் கலைகளின் நிகழ்ச்சிகளும் இன்னும் நடைமுறையில் உள்ளதுடன், அவை, கற்றும் தரப்படுகின்றன. 

## புவியியல்
இவ்வூரின் அமைவிடம்  ஆகும். மேலும் கடல் மட்டத்தில் இருந்து இவ்வூர் சராசரியாக 431&nbsp;மீட்டர் (1,414&nbsp;அடி) உயரத்தில் அமைந்துள்ளது. 

## மக்கள் வகைப்பாடு
2001 இந்திய மக்கள் தொகை கணக்கெடுப்பின்படி தோராயமாக 1,02,000 மக்கள் புலியகுளத்தில் வசிக்கின்றார்கள். மற்றும் கோயம்புத்தூர் நகரில் மிகவும் மக்கள்தொகை அடர்த்தி கொண்ட பகுதிகளில் இவ்வூரும் ஒன்றாகக் கருதப்படுகிறது.

## பொருளாதாரம்
இங்கு வசிக்கும் பெரும்பாலான மக்கள் தொழிலாளர் வர்க்கத்தைச் சேர்ந்தவர்கள் ஆவார்கள். தற்போது இவ்விடத்தில் தொழில் முனைவோர் வளர்ந்து வருகின்றனர். புலியகுளத்தில் அமைந்துள்ள சில பெருநிறுவனங்களின் பெயர்கள் கீழே உள்ளன.
*மகேந்திராக் குழாய்கள்
*நூற்பாலை தலைமை அலுவலகம்
*எல்ஜி மின் தொழிற்சாலை

## மேற்கோள்கள்

பகுப்பு:கோயம்புத்தூர் மாவட்டத்தில் உள்ள பேரூராட்சிகள்
பகுப்பு:கோயம்புத்தூர் மாவட்டத்திலுள்ள ஊர்களும் நகரங்களும்
சதுரங்கப்பலகை

**சதுரங்கப்பலகை** (Chessboard) என்பது நீளப்பாங்காகவும், கிடைப்பாங்காகவும்  சதுரங்களைக் கொண்டிருக்கும், சதுரங்கம் விளையாடப் பயன்படும் பலகை ஆகும். இப்பலகை அறுபத்து நான்கு சதுரங்களைக் கொண்டதாகும் (கிடையாக எட்டு, நிலைக்குத்தாக எட்டு). இச்சதுரங்கள் இரண்டு வெவ்வேறு நிறங்களில் (மென்மையான மற்றும் கடுமையான) காணப்படும். பொதுவாக கருப்பு மற்றும் வெள்ளை எனும் நிறங்களின் பெயர்கள் பயன்படுத்தப்படுகின்றன. விளையாடும்போது இந்தப் பலகை விளையாடுபவர்களின் வலது கை மூலையில் வெள்ளைச் சதுரம் வரும் வகையில் வைக்கப்படுவது சதுரங்க விதிமுறைகளில் ஒன்றாகும். சதுரங்க பலகையின் அளவு அதில் பயன்படுத்தும் காய்களின் அளவிற்கேற்ப மாறுபடும்.
 

வெள்ளை நிறக் காய்களுடன் விளையாடுபவரின் பக்கத்திலிருந்து பார்க்கும் போது பலகையின் செங்குத்து வரிசைகள் **a** இலிருந்து **h** வரை பெயரிடப்பட்டிருக்கும். அதேபோல் கிடை வரிசைகள் **1** இலிருந்து **8** வரை பெயரிடப்பட்டிருக்கும்.

## வெளியிணைப்புகள்

* FIDE விதிகள் பன்னாட்டு சதுரங்கக் கூட்டமைப்பு விதிகள்
* 

## மேற்கோள்கள்

* 

## படக்காட்சியகம்

பகுப்பு:சதுரங்கக் கருவிகள்
இலங்கையில் மீன்பிடித்தல்

**இலங்கையில் மீன்பிடித்தல்**, இலங்கை இயற்கையான கடல் வளத்தை கொண்டுள்ளதாலும் இதை பயன்படுத்த சாதகமாக நிலை காணப்படுவதாலும் நடைபெறுகின்றது. இலங்கை தீவாக இருப்பதனாலும் இதனைச்சுற்றி நான்கு புறமும் கடல் வளம் இருப்பதாலும் இங்கு மீன்பிடி இடம்பெறுவது இலாபகரமான ஒன்றாகும்.

## சாதகமான நிலமைகள்
இலங்கையின் கரையோரம் 1367 கிலோ மீட்டர் நீளமானது. இங்கு கரையோர மீன்பிடி கரையிலிருந்து சுமார் முப்பது கிலோ மீட்டர் தூரத்திற்கு நடை பெறுகின்றது. ஆழ்கடல் மீன்பிடி இயந்திரப்படகுகளின் உதவியுடன் சுமார் 75 கிலோமீட்டர் தூரம் வரை இடம்பெறுகின்றது. இலங்கைக் கடலில் 80000 சதுர கிலோ மீட்டர்களில் மீன் பிடிக்கலாம்.

இலங்கை ஒரு கண்ட மேடையில் அமைந்திருப்பது இங்கு மீன்பிடி சிறப்பாக இடம்பெற பேருதவியாக உள்ளது. இந்தக் கண்டமேடை கரையிலிருந்து சுமார் 15 கி.மீ. தொடக்கம் 30 கி.மீ. வரை நீண்டிருக்கிறது. இந்தக்கண்ட மேடை தென்புறத்தில் ஒடுங்கியதாகவும் வடக்கே விரிந்ததாகவும் காணப்படுகின்றது. கண்ட மேடையின் அடித்தளங்கள் சூரிய வெப்பத்தை போதுமான அளவு பெறுவதால், இது மீன்கள் வாழ ஏற்ற இடமான பிளாங்ரன் போன்ற உணவுகளைக் கொண்டுள்ளது. இந்தக் கண்ட மேடை மீன்கள் இனப்பெருக்கம் செய்ய ஏதுவான வெப்பத்தையும் மறைந்து வாழத்தக்க சூழ்நிலைகளையும் கொண்டுள்ளது.

பகுப்பு:மீன்பிடித்தல்
பகுப்பு:இலங்கை பொருளாதாரம்
ரிங்வூடைட்டு

**ரிங்வூடைட்டு** (Ringwoodite) என்பது நீர் வளம் கொண்ட கனிமப்பொருள் ஆகும். வேறு ஒரு கனிமப் பொருள் பற்றி ஆய்வில் ஈடுபடும்போதே இது எதிர்பாராத விதமாக கண்டு பிடிக்கப்பட்டது. இது மூடகத்தின் இடையில், அதாவது 525 தொடக்கம் 660 கிலோமீற்றருக்கு இடையில் உள்ள ஆழத்தில் கண்டுபிடிக்கப்பட்டது. பூமியின் மேற்பரப்பிலிருந்து 660 கி.மீ. ஆழத்தில் உருவான வைரத்தை நுட்பங்களைப் பயன்படுத்தி பகுப்பாய்வு செய்த போது அதில் இருந்த வேதியியல் பொருட்களில் அதிக அளவில் ரிங்வூடைட்டு இருப்பது கண்டறியப்பட்டது. இதன் மொத்த நிறையில் 1.5 சதவீதம் நீர் உள்ளது. இந்நீர் திரவமாக அன்றி ஹைரொக்சைட்டு அயனாகவே காணப்படுகின்றது. இக்கனிமப்பொருள் பிரேசிலில் கண்டுபிடிக்கப்பட்டது.

பன்னாட்டு கனிமவியல் சங்கம் ரிங்வூடைட்டு Rgd என்ற குறியீட்டால் அடையாளப்படுத்துகிறது

## மேற்கோள்கள்

பகுப்பு:இரும்புக் கனிமங்கள்
பகுப்பு:மக்னீசியக் கனிமங்கள்
பகுப்பு:கனசதுரக் கனிமங்கள்
அரசினர் ஆண்கள் மேல்நிலைப் பள்ளி, தேசூர்

**அரசினர் ஆண்கள் மேல்நிலைப் பள்ளி** ஆனது திருவண்ணாமலை மாவட்டம் வந்தவாசி தாலுகா தேசூர் பேரூராட்சியில் அமைந்துள்ள பள்ளியாகும்.  இப்பள்ளியின் பயிற்று மொழி தமிழ் ஆகும்.

## மேற்கோள்கள்


பகுப்பு:திருவண்ணாமலை மாவட்டத்திலுள்ள அரசுப் பள்ளிகள்
ராலேகாண் சித்தி

**ராலேகாண் சித்தி** () இந்தியாவின் மஹாராஷ்டிரா மாநிலத்தின் அஹமத்நகர் மாவட்டத்திலுள்ள பார்னெர் வட்டத்திலுள்ள ஒரு சிற்றூர் ஆகும். இக்கிராமம் பூனே நகரிலிருந்து 87 கி.மீ. தொலைவில் அமைந்துள்ளது. 982.31 ஹெக்டேர் பரப்பளவு கொண்டது இந்தக் கிராமம். சுற்றுச்சூழல் பாதுகாப்பிற்கு இவ்வூர் சிறந்த உதாரணமாகக் கருதப்படுகிறது. மரம் நடுதல், மண் அரிப்பைத் தடுக்க தடுப்பணைகள் கட்டுவது, மழை நீரை சேமிக்க வாய்க்கால் அமைப்பது போன்ற பல பணிகளை இக்கிராமத்து மக்கள் செய்துள்ளனர். சூரியமின் தகடுகள், காற்றாலை மற்றும் சமூகக் கழிப்பிடங்களில் இருந்து பெறப்படும் உயிரிவாயு போன்ற புதுப்பிக்கத்தக்க சக்திகளை கொண்டு தேவையான மின்சாரத்தை இந்த கிராமத்திலேயே தயாரிக்கின்றனர். இந்தக் கிராமம் ஒரு முன்மாதிரி கிராமமாகக் கருதப்படுகிறது.

புதுப்பிக்கத்தக்க எரிசக்திகளிலிருந்து மின்சாரம் தயாரிப்பதே இந்தக் கிராமத்தின் மிகப்பெரிய சாதனையாகக் கருதப்படுகிறது. இக்கிராமத்திலுள்ள தெருவிளக்குகள் அனைத்திலும் சூரியமின் தகடுகள் பொருத்தப்பட்டு, அதிலிருந்து பெறப்படும் மின்சாரத்திலேயே இயங்குகின்றன. இந்த கிராம பஞ்சாயத்தின் தலைவரே கிராமத்தை வழிநடத்துகிறார்; அவர் மக்களால் *சர்பஞ்ச்* என்று அழைக்கப்படுகிறார்.

## மக்கள் வகைப்பாடு
2001 ஆம் ஆண்டு கணக்கெடுப்பின்படி இந்தக் கிராமத்தில் 394 குடும்பங்கள் வசித்து வருகின்றன. அன்றைய நிலவரத்தின்படி இந்தக் கிராமத்தின் மக்கள்தொகை 2306 (1265 ஆண்கள் மற்றும் 1041 பெண்கள்).

## நீர்வடிகால் மேம்பாடு
1975 ஆம் ஆண்டு இக்கிராமம் வறட்சியால் கடுமையாக பாதிக்கப்பட்டது. அதன் காரணமாக இங்கு ஏழ்மை மற்றும் கள்ளச் சாராயப் புழக்கம் மிக அதிகமாக இருந்து வந்தது. இக்கிராமத்தின் நீர்தேக்கத் தொட்டி பழுதடைந்து நீர் கசிந்ததால் அதில் நீரை சேமிக்க இயலவில்லை. எனவே புதிய வடிகால் தொட்டி கட்டும் வேலைகள் துவங்கப்பட்டது. அன்னா ஹசாரே இப்பணியில் கிராம மக்களையும் ஈடுபடுமாறு ஊக்கப்படுத்தினார். இப்பணி நிறைவடைந்ததும் அப்பகுதியில் இருந்த ஏழு கிணறுகள் கோடையிலும் முதன்முறையாக நிரம்பின.

தற்போது ராலேகாண் சித்தியில் ஆண்டு முழுவதும் தண்ணீர் உள்ளது. மேலும் இந்தக் கிராமத்தில் ஒரு தானிய சேமிப்புக் கிடங்கு, ஒரு பால் சேமிப்பகம் மற்றும் ஒரு பள்ளியும் உள்ளன. வறுமை முற்றிலுமாக அகற்றப்பட்டுவிட்டது.

## முன்மாதிரி கிராமம்
ராலேகாண் சித்தி வறண்ட பகுதியில் அமைந்த மிக மோசமான மற்றும் ஏழ்மையான கிராமம் என்ற நிலையில் இருந்து மிகவும் வளமான கிராமமாக மாற்றம் அடைந்ததாக உலக வங்கிக் குழுமம் அங்கிகரித்துள்ளது. ராலேகாண் சித்தி 25 வருடங்களாக, உள்ளூர் பொருளாதாரத்தை கொண்டே இயற்கை வளங்களை சீரமைக்க முடியும் என்பதில் தேசத்திற்கே ஒரு முன்மாதிரியாகத் திகழ்கிறது.

## அன்னா ஹசாரே
இந்தக் கிராமத்தின் தலைவரான, இந்திய சமூக ஆர்வலர் அன்னா ஹசாரே, இந்தக் கிராமத்தின் முன்னேற்றத்திற்குக் காரணமாக கருதப்படுகிறார். தனது கிராமத்தை முன்மாதிரி கிராமமாக மாற்றிய சாதனைக்காக இந்திய அரசு அவருக்கு 1992 ஆம் ஆண்டு பத்ம பூஷண் விருது வழங்கி கவுரவித்தது.

## மேற்கோள்கள்

பகுப்பு:மகாராட்டிர மாநிலத்திலுள்ள ஊர்களும் நகரங்களும்
சித்தர்காடு

**சித்தர்காடு** மயிலாடுதுறை மாவட்டம்  மயிலாடுதுறை ஊராட்சி ஒன்றியத்தைச் சேர்ந்த சிற்றூராட்சி ஆகும். இந்த ஊராட்சியில் கி. பி.13-ஆம்  நூற்றாண்டு கால சிவத் தலம் உள்ளது. இந்த சிவத்தலத்தில் **"சீகாழி சிற்றம்பல நாடிகள் சுவாமிகள்"** ஜீவசமாதி உள்ளது.

## சிறப்பு
thumb|250px|சீகாழி சிற்றம்பல நாடிகள் ஜீவசமாதி
13ஆம் நூற்றாண்டில் வாழ்ந்த சீகாழி சிற்றம்பல நாடிகள் சுவாமிகளும், அவரது சீடர்களும் ஒரே நாளில், ஒரே சமயத்தில் ஜீவசமாதி ஆகியுள்ளனர். தமிழ் நாட்டில் பல ஜீவசமாதி அமைந்து இருந்தாலும், ஒரே நாளில், ஒரே சமயத்தில் ஜீவசமாதி ஆகியுள்ள நிகழ்வு இங்கு மட்டுமே என்பதுதான் இதன் சிறப்பு. இக்கோயில் கருவறையின் சுவரில் இது குறித்த கல்வெட்டும், 63 சிவலிங்கமும் வடிக்கப்பட்டுள்ளது.

### கண்ணப்பர் தொடர்பு
63 பேரும் சமாதி அடைந்த நேரத்தில் தனக்கு ஒரு இடம் ஒதுக்கப்படவில்லையே என வருந்திய கண்ணப்பர், தவச்சுவை அறிந்துவந்துள்ளேன், என்னையும் ஏற்று அருள வேண்டும் என்று தனது குருவை நினைத்து வேண்டி ஓர்பெண்பா பாடியதாகவும், அப்போது சமாதி பிளந்து வெளிப்பட்ட சிற்றம்பல நாடிகள், தனது சீடன் கண்ணப்பரை தன் மடியில் அமர்த்தி, கண்ணப்பரை தன்னுடன் இரண்டறக் கலக்கச் செய்து மீண்டும் ஜீவசமாதி ஏற்றார் என்பதும் ஐதீகம்.

### அமைவிடம்
thumb|250px|left|கோயிலின் முகப்பு
மயிலாடுதுறை தொடருந்து சந்திப்பிலிருந்து மேற்கில் சுமார் ஒரு கி. மீ. தொலைவில் இந்த ஜீவசமாதி அமைந்து உள்ளது. இந்த ஜீவசமாதி அமைந்துள்ள இடமே பிரம்மபுரீஸ்வரர் கோயில் எனும் சிவதலமாகும்.

### பூஜைகள்
சித்தர்கள் 64 பேரும் முத்தி பெற்ற சித்திரை மாத திருவோணம் நட்சத்திர தினத்தில், இக்கோயிலில் ஆண்டுதோறும் சிறப்பாக குருபூஜை நடத்தப்படுகிறது. இதைத்தவிர, மாதம் தோறும் பௌர்ணமி தினத்தில் சிறப்பு பூஜைகளும், தின பூஜைகளும் நடத்தப்படுகின்றன.

### பராமரிப்பு
இந்தக் கோயில் இந்து சமய அறநிலையத்துறையின் கட்டுப்பாட்டில் இருந்தாலும், தருமபுர ஆதீனத்தின் பராமரிப்பில் உள்ளது.

## மேற்கோள்கள்

## வெளி இணைப்புகள்
*temple website
பகுப்பு:மயிலாடுதுறை மாவட்டத்திலுள்ள கிராமங்கள்
தஞ்சை சீனிவாசன் பிள்ளை

**தஞ்சை சீனிவாசன் பிள்ளை** (1846-1928) புகழ் வாய்ந்த வழக்குரைஞராகவும் தமிழ் அறிஞராகவும் விளங்கியவர்.தமிழ் வரலாறு என்னும் நூலை இரண்டு தொகுதிகளாக எழுதி வெளியிட்டவர்.

## பிறப்பு,கல்வி,பணி

சீனிவாசன் பிள்ளை பிறந்த ஊர் அரியலூருக்கு அருகில் உள்ள கீழப்பழுவூர் ஆகும். அவர் தந்தை சிவசிதம்பரம் பிள்ளை ஒரு இரத்தின வணிகர் ஆவார். தொடக்கக் கல்வியை கீழப் பழுவூரிலும் கல்லூரிப் படிப்பை கும்பக்கோணம் கல்லூரியிலும் முடித்தார்.பின்னர் சட்டக் கல்வியும் படித்து வழக்கறிஞர் ஆனார்.

திருச்சிராப்பள்ளி மாவட்ட ஆட்சியர் அலுவலகத்தில் எழுத்தராகப்  பணி செய்தார். நாகப்பட்டினத்திலும் தஞ்சையிலும் வழக்குரைஞராகப் பணியாற்றினார். தஞ்சை நகரவைத் தலைவராக மூன்று முறை தேர்ந்தெடுக்கப் பட்டு அப்பதவியை வகித்தார்.

## தமிழ்ப் பணி

தமிழ் இலக்கியங்களையும் கல்வெட்டு செப்பேடு ஓலைச்சுவடி ஆகியனவற்றைப் படித்தார்.நன்னூல், திருக்குறள், திருக்குறளின் பரிமேலழகர் உரை ஆகியவற்றை ஆழமாகப் படித்து மனனம் செய்தார். இங்ஙனம் தமிழ்ப் புலமையை வளர்த்துக் கொண்ட சீனிவாசன் பிள்ளை 'தமிழ் வரலாறு' என்னும் நூலை இரண்டு பகுதிகளாக எழுதி வெளியிட்டார்.முதல் பகுதியில் தமிழ் மொழி பற்றியும் இரண்டாம் பகுதியில் சங்க காலம் முதல்  சமய எழுச்சிக் காலம் வரை தமிழ் இலக்கிய வரலாற்றை எழுதினார். தமிழ் இலக்கிய வரலாற்று நூல்களில் முதன்மையான நூலாகவும் தமிழில் வெளிவந்த முதல்  நூலாகவும் 'தமிழ் வரலாறு' விளங்குகின்றது. கும்பக்கோணம் கல்லூரியில் தமக்குத் தமிழ் இலக்கியம் பயிற்று வித்த தியாகராசச் செட்டியாரை மிகவும் மதித்து நினைவு கூர்ந்து அவருக்கு இந்நூலை காணிக்கையாக்கினார்.மேலும் தமிழ் வரலாறு தொடர்பான  பல குறிப்புகளை இரு பெட்டிகளில் போட்டு இருந்தார்.அப்பெட்டிகளை ஒரு திருடன் வீட்டில் நுழைந்து தூக்கிச் சென்று விட்டக் காரணத்தால்  தமிழ் வரலாற்றின் மீதி இரண்டு பகுதிகளை வெளியிட முடியாமல் போனது. நாவலர் சோமசுந்தர பாரதியார் தி.ரு வி.க உ.வே சா போன்ற தமிழ் அறிஞர்களுடன் நட்பு பூண்டு அன்பு பாராட்டி வந்தார்.

## பிற பொதுப் பணிகள்

புகழ் பெற்ற தஞ்சை சரசுவதி மகால் நூலகத்தைச் சென்னைக்கு 
மாற்றுவதாக இருந்த முயற்சியை முறியடித்து தஞ்சையிலேயே அந்நூலகம் இருக்குமாறு செய்தார்.
தஞ்சையில் கூட்டுறவு வங்கி ஒன்றை உருவாக்கினார்.மேலும் தஞ்சாவூர் பெர்மனண்டு வங்கி, மர்ச்சண்டு வங்கி ஆகியவற்றையும் தோற்றுவித்தார்.

தமக்கு உரிமையான நிலத்தில் ஒரு முருகன் கோவிலைக் கட்டினார்.அங்கேயே பூச் சந்தை ஒன்றை அமைத்து பொது மக்களுக்கு வழங்கினார்.

அன்னிபெசண்டு அம்மையார் தஞ்சைக்கு வருகை புரிந்த போது தாம் கட்டிய கட்டடத்திற்குப்  பெசண்டு இல்லம் என்று பெயர் சூட்டி அன்னி பெசண்ட்டு அவர்களைக் கொண்டே அக்கட்டடத்தைத் திறக்கச் செய்தார் காந்தியடிகள் தி.ரு .வி.க. அன்னி பெசண்ட்டு,வி,எசு சீனிவாச சாத்திரி போன்ற தலைவர்கள் சீனிவாசன் பிள்ளையின் மாளிகை இல்லத்தில் தங்கியுள்ளார்கள்.காந்தியடிகள் ஆட்டுப் பால் குடிக்கும் பழக்கம் உள்ளவராக இருந்ததால் சீனிவாசன் பிள்ளை தம் வீட்டில் இரண்டு ஆடுகளை வாங்கி வைத்திருந்தார்.

மிகுந்த செல்வந்தரான சீனிவாசன் பிள்ளை 'பிரம்மஞானசவை' நெறியில் ஒழுகி சாதி மதம் பூசை சடங்கு போன்றவற்றை ஒதுக்கி மக்கள் தொண்டு செய்து 1928 ஆம் ஆண்டில் மறைந்தார்.

## சான்று

செம்மொழிச் செம்மல்கள்-2 (ஆசிரியர் முனைவர் பா. இறையரசன், தமிழ்மண் பதிப்பகம்,சென்னை)

பகுப்பு:தமிழறிஞர்கள்
பகுப்பு:1846 பிறப்புகள்
பகுப்பு:1928 இறப்புகள்
பகுப்பு:இந்திய வழக்கறிஞர்கள்
பகுப்பு:தமிழ் எழுத்தாளர்கள்
எம்மா ஸ்டோன்

**எம்மா ஸ்டோன்** (*Emma Stone*)  என்ற தொழிற்பெயர் கொண்ட **எமிலி ஜீன் ஸ்டோன்** (பிறப்பு: நவம்பர் 6, 1988) அமெரிக்க நாட்டு நடிகை, விளம்பர நடிகை மற்றும் குரல் நடிகை ஆவார். இவர் சாம்பிலாண்ட், தி அமேசிங் ஸ்பைடர் - மேன் போன்ற திரைப்படங்களில் நடித்து புகழ்பெற்றவர்.

## மேற்கோள்கள்

## வெளி இணைப்புகள்
* 

பகுப்பு:1988 பிறப்புகள்
பகுப்பு:வாழும் மக்கள்
பகுப்பு:அமெரிக்க நடிகைகள்
பகுப்பு:அமெரிக்க குரல் நடிகைகள்
பகுப்பு:அமெரிக்கத் திரைப்பட நடிகைகள்
பகுப்பு:சிறந்த நடிகைக்கான அகாதமி விருதினை வென்றவர்கள்
பகுப்பு:அமெரிக்க தொலைக்காட்சி நடிகைகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
பாலு மலர்வண்ணன்

**பாலு மலர்வண்ணன்** (ஆங்கிலம்:Balu Malarvannan) என்பவர் ஒரு திரைப்பட இயக்குநர், நாவல் எழுத்தாளர் மற்றும் பத்திரிக்கையாளர் ஆவர்.

## வரலாறு
தமிழ் நாடு, திருவாரூர் மாவட்டம், திருத்துறைப்பூண்டி அருகே உள்ள வடசங்கந்தி கிராமத்தைச் சேர்ந்தவர் பாலு மலர்வண்ணன். இவரது தந்தை பெயர் கோபாலகிருஷ்ணன், தாயார் பெயர் பாப்பாத்தி அம்மாள். இவருக்கு சண்முகசுந்தரம் நமசிவாயம் என்கிற இரு சகோதரர்களும், வைரக்கண்ணு, ராஜலட்சுமி என்கிற இரு சகோதரிகளும் உள்ளனர். மேலும் இவர் எம்பதுக்கும் மேற்பட்ட சிறுகதைகள், பத்துக்கும் மேற்பட்ட நாவல்கள் எழுதி உள்ளார். ராசாத்தி என்கிற சின்னத்திரை இயக்கியுள்ள இவர், ஒத்த வீடு என்கிற திரைப்படத்தையும் இயக்கி உள்ளார். அடுத்து பையன் என்கிற திரைப்படத்தை இயக்கி வருகின்றார்.

## ஆதாரங்கள்

## வெளியிணைப்பு
பாலு மலர்வண்ணன் வலைப்பதிவு

பகுப்பு:தமிழ் எழுத்தாளர்கள்
பகுப்பு:இந்தியத் திரைப்பட இயக்குநர்கள்
ஆரசீபோ தகவல்

**ஆரசீபோ தகவல்** (*Arecibo message*) என்பது 1974 நவம்பர் 16 ம் தேதி 25000 ஒளி ஆண்டுகள் தொலைவில் உள்ள கிளஸ்டர் M13 என்ற நட்சத்திரங்களுக்கு அனுப்பப்பட்ட செய்தியாகும். இந்த செய்தி மூன்று நிமிடங்கள் நீடித்து வானில் அனுப்பப்பட்டது. 210 பைட் (1679 பிட்)அளவுள்ள குறுஞ்செய்தி ஒன்று 2380 MHz அதிர்வெண்ணில் பரிமாறப்பட்டது. 1679 என்பதை  73 x 23 என்ற வரிசை (array) அமைப்பில் எழுத முடியும் என்பதால் ஏலியன்கள் இந்த செய்தியை படத்தில் வரைந்து பார்க்கும் போது இடது பக்கத்தில் உள்ள உருவம் கிடைக்கும்.

இதில் உள்ள செய்திகள் பிராங்க் டிரேக் (Frank Drake) மற்றும் கார்ல் சேகன் (Carl Sagan) என்பவர்களால் எழுதப்பட்டன. அந்தப் படத்தில் கீழ்வரும் செய்திகள் இடம்பெற்றுள்ளன.

#எண்கள் 1 முதல் 10 (பைனரியில்)
#டி.என்.ஏ(DNA) மூலக்கூறை உருவாக்கும் ஹைட்ரஜன், ஆக்சிஜன், கார்பன், நைட்ரஜன், பாஸ்பரஸ் இவற்றின் அணு எண்கள்
#குளுகோசின் வேதியியல் வாய்ப்பாடு
#டி.என்.ஏ-வின் ஏணி போன்ற சுருள் வடிவம்
#மனிதனின் உருவம் (ஆண்)
#சூரிய மண்டலத்தின் உருவம்
#ஆரஷீபோ சமிக்ஞையை அனுப்பிய தொலைநோக்கியின் படம்

இந்த செய்தி விடையை எதிர்நோக்கி அனுப்பப்படவில்லை என்றாலும் பிரபஞ்சத்தில் நம் இருப்பை அறிவிக்கும் ஒரு சிறு முயற்சியாகும்.

## குறிப்புகள்

## வெளியிணைப்புகள்
* SETI செய்தி முகப்பு 
* விண்மீன்களுக்கு இடையே உள்ள ரேடியோ செய்திகள்
* ஆரசீபோ சமிக்ஞை விளக்கம் 

பகுப்பு:அண்டவியல்
பகுப்பு:வானியல்
பாய்ஸ் ஓவர் பிளவர்ஸ்

**பாய்ஸ் ஓவர் ஃப்ளவர்ஸ்** என்பது தென் கொரியா நாட்டுத் தொலைக்காட்சி தொடர் ஆகும். இந்த தொடரை ஜான் கி-சாங் என்பவர் இயக்கியுள்ளார். இந்த தொடரில் கு ஹே-சன், லீ மின் ஹோ, கிம் ஹ்யுன்-ஜூங், கிம் பூம், கிம் ஜோன் உள்ளிட்ட பலர் நடித்துள்ளனர். 

இந்த தொடர் 5 ஜனவரி 2009ஆம் ஆண்டு முதல் 31 மார்ச் 2009ஆம் ஆண்டு வரை தென் கொரியா நாட்டு நேரப்படி திங்கள் மற்றும் செவ்வாய் இரவு 21:55 மணிக்கு ஒளிபரப்பாகி 25 அத்தியாயங்களுடன் நிறைவடைந்தது. 

## தமிழில்
இந்த தொடரை தமிழ் மொழியில் கே-தொடர்கள் என்ற பெயரில் மொழி மாற்றம் செய்யப்பட்டு 12 மே 2014ஆம் ஆண்டு முதல் 30 ஜூன் 2014ஆம் ஆண்டு வரை திங்கள் முதல் வெள்ளி வரை தினமும் இரவு 7 மணிக்கு புதுயுகம் தொலைக்காட்சியில் ஒளிபரப்பானது.

## நடிகர்கள்
* கு ஹே-சன்
* லீ மின் ஹோ
* கிம் ஹ்யுன்-ஜூங்
* கிம் பூம்
* கிம் ஜோன்

## மதிப்பீடுகள்

## மேற்கோள்கள்

## வெளி இணைப்புகள்
* ''Boys Over Flowers'' official KBS website  
* 

பகுப்பு:கொரியன் ஒலிபரப்பு அமைப்பு தொலைக்காட்சி நிகழ்ச்சிகள்
பகுப்பு:தென் கொரியா நாடகத் தொலைக்காட்சி தொடர்கள்
பகுப்பு:கொரிய மொழித் தொலைக்காட்சி நிகழ்ச்சிகள்
பகுப்பு:2009 இல் தொடங்கிய தென் கொரிய நாட்டுத் தொலைக்காட்சி நிகழ்ச்சிகள்
பகுப்பு:2009 இல் நிறைவடைந்த தென் கொரிய நாட்டுத் தொலைக்காட்சி நிகழ்ச்சிகள்
பகுப்பு:தென் கொரிய காதல் நகைச்சுவை தொலைக்காட்சி தொடர்கள்
பகுப்பு:கொரியன்-தமிழ் மொழிபெயர்ப்பு தொலைக்காட்சி நாடகங்கள்
பகுப்பு:புதுயுகம் தொலைக்காட்சி நாடகங்கள்‎
பகுப்பு:விடலைப் பருவ தொலைக்காட்சி தொடர்கள்
தல்மூத்

**தல்மூத்** (*Talmud*, ; எபிரேயம்:  ** "அறிவுறுத்தல், கற்றல்", செமிட்டிக் அடிப்படையில்: *(למד)* "கற்பி, படி") என்பது யூதப்போதக யூதத்தில் மைய சமய நூல்களின் ஒன்று. இது பாரம்பரியமாக "சாஷ்" (, ) என அழைக்கப்பட்டது. சாஷ் என்பது *சஷியா செடாரிம்* () என்பதன் சுருக்கமாகும். இதன் அர்த்தம் "ஆறு ஒழுங்குமுறைகள்" என்பதாகும். "தல்மூத்" எனும் பதம் பொதுவாக பாபிலோனிய தல்மூத்தை குறிக்கப் பயன்பட்டாலும் இதற்கு முன் ஜெருசலேம் தல்மூத் என்ற தொகுதியும் உள்ளது.

## குறிப்புகள்

பகுப்பு:தல்மூத்
613 கட்டளைகள்

**613 கட்டளைகள்** என்பது (: *டார்யாங் மிட்ஸ்வாட்*, "613 மிட்ஸ்வாட்") என்பது தோராவிலுள்ள கட்டளைகளும், யூதப்போதகர் சிம்லாயினால் தல்மூத்தின் மக்கட் 23பி-யில் பதிவு செய்யப்பட்டிருப்பதை முதலாவதாக கி.பி. 3ம் நூற்றாண்டில் குறிப்பிடப்பட்டது.

விவிலியத்திலுள்ள இக் கொள்கைகள் சிலவேளைகளில் கட்டளைகள் எனவும், "மோசேயின் சட்டம்" எனவும், சுருக்கமாக "சட்டம்" எனவும் அழைக்கப்பட்டது. சட்டம் அல்லது கட்டளை என்பதற்கான எபிரேயச் சொல் பன்மையில் "மிட்ஸ்வாட்" (*mitzvot*) எனவும், ஒருமையில் "மிட்ஸ்வா" (*mitzvah*) எனவும் வழங்கப்படும்.

## உசாத்துணை

## வெளியிணைப்புகள்
*''Taryag'': "Origin" of 613 Commandments (Ohr Somayach)
*List of the 613 Mitzvot (Judaism 101)
*The 613 Mitzvot, According to ''Sefer Hamitzvot'' of Rambam (Jewish Virtual Library)
*The Above Listing of 613 Mitzvot Organized by Parsha

பகுப்பு:யூதம்
மரியகிரி

**(மரியகிரி)** அல்லது **மரியாகிரி** (*Mariagiri*) இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டத்தில் இருக்கும் ஒரு கிராமம் ஆகும். மரியாகிரி நாகர்கோவில்-திருவனந்தபுரம் சாலையிலிருந்து கிட்டத்தட்ட இரண்டு கிலோ மீட்டர் தொலைவில் களியக்காவிளை பேரூராட்சிக்கு அருகில் அமைந்துள்ளது.

## புனித விண்ணேற்பு அன்னை ஆலயம்
மலங்கரை கத்தோலிக்க திருச்சபையின் மார்த்தாண்டம் மறைமாவட்டத்துக்கு உள்பட்ட விண்ணேற்பு அன்னை ஆலயம் உள்ளது. "நிதி வெட்டிக்குன்று" என்றழைக்கப்பட்ட பகுதி இன்று "மரியகிரி" என்ற பெயரில் தூய விண்ணேற்பு அன்னையின் புகழ் பாடும் திருத்தலமாக வளர்ந்துள்ளது.

பங்கில் ஆன்ம விளக்கேற்றிய அருட்தந்தையர்கள் பட்டியல்:

## பள்ளிகளும், கல்லூரிகளும்
*மலங்கரை கத்தோலிக்கக் கல்லூரி
*புனித மேரி மெட்ரிக்குலேசன் இடைநிலைப் பள்ளி

## மேற்கோள்கள்

பகுப்பு:கன்னியாகுமரி மாவட்டத்திலுள்ள கிராமங்கள்
நிதிக் கணக்கியல்

நிதிக் கணக்கியல் (Fund accounting) என்பது ஒரு கணக்கீடு முறைமை ஆகும். இம் முறைமை இலாபத்தை பார்க்கிலும் பொறுப்பை வலியுறுத்துகின்றது. இது இலாப நோக்கற்ற நிறுவனம் மற்றும் அரசாங்கங்களால் பயன்படுத்தப்படுகின்றது. இம் முறைமையின் கீழ் நிதி ஆனது சுய சமநிலை தொகுப்புக் கணக்காகும். இந்த முறைமையானது சட்டங்கள் மற்றும் விதிகள் அல்லது சிறப்புக் கட்டுபாடுகள் வரம்புகளுக்கு ஏற்ப குறிப்பிட்ட நோக்கங்களுக்காக ஒதுக்கப்பட்டுள்ளது. 

## உசாத்துணை


பகுப்பு:கணக்கியல்
கண்ணன் இசைக்குழு

**கண்ணன் இசைக்குழு** இலங்கையின் வடக்கே யாழ்ப்பாணத்தில் பிரபலமான ஓர் இசைக்குழுவாகும். “கண்ணன் கோஷ்டி” என்று இது மக்களால் அழைக்கப்பட்டது. கருநாடக இசை, பொப் இசை, மெல்லிசை, பக்தி இசை, திரையிசை, நாடக இசை என பல்திறமை கொண்ட 'இசைவாணர்' கண்ணன் என்பவரால் இக்குழு வழிநடத்தப்பட்டது.

இவரது இசைக்குழுவில் தோல் வாத்திய கலைஞர்களாக அப்பி, பபி என்ற இரட்டையர்களும், ராதாகிருஷ்ணன் (வயலின்) , சிவபாதம் (மிருதங்கம்), கலாமணி (புல்லாங்குழல்), சந்தானம் (தபேலா), சனூன் (எக்கோடியன்) மற்றும் காந்தன், சகாதேவன் போன்ற இசைக்கலைஞர்களுடன் கிருஷ்ணமூர்த்தி, ஈழத்து சௌந்தரராஜன் என்று அழைக்கப்பட்ட பொன்னம்பலம், ஈழத்து சுந்தராம்பாள் என்று அழைக்கப்பட்ட கனகாம்பாள் சதாசிவம், நாகர்கோவில் விஜயரட்னம், அமுதன் அண்ணாமலை, ஸ்ரனி சிவானந்தன் போன்றவர்களும் இணைந்து தமது பங்களிப்பினை வழங்கிக் கொண்டிருந்தார்கள்.

கண்ணன் இசைக்குழுவை நடத்திவந்த திரு.கண்ணன் அவர்கள் மேடை நாடகங்களுக்கு இசையமைக்கும் வாய்ப்பை பெற்று நாச்சிமார் கோவிலை சேர்ந்த “வண்ணக்கலைவாணர்” நாடகக்குழுவிற்கும், அதன் பின்னர் புகழ்பெற்ற நாடக இயக்குநர் நட்சத்திரவாசி பாலேந்திராவின் யுகதர்மம், முகம் இல்லாத மனிதர்கள், துக்ளக் போன்ற நாடகங்களிற்கும் இசையமைத்துள்ளார். இதன்பின்னர் இசையமைப்பாளர் றொக்சாமியுடன் இணைந்து இலங்கை வானொலியில் பணியாற்றினார்.

## திரைப்படங்களில் இசையமைப்பு
தெய்வம் தந்த வீடு, கோமாளிகள், ஏமாளிகள் போன்ற ஈழத்துத் தமிழ் திரைப்படங்களுக்கு கண்ணன் இசையமைத்துள்ளார்.

## வெளி இணைப்புகள்
*ஈழத்து இசை அமைப்பாளர் இசைவாணர் கண்ணன் அவர்களின் வாழ்க்கையும் இசைப்பணியும்

பகுப்பு:இலங்கைத் தமிழ் இசையமைப்பாளர்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கைத் திரைப்பட இசையமைப்பாளர்கள்
எதிர்பாராத விளைவுகள்

[thumb|'''ஒரு எதிர்பாராத விளைவு''': [ஆஸ்திரேலியாவில் வேட்டையாடுவதற்காக முயல்கள் அறிமுகம் செய்யப்பட்டன. ஆனால் அவற்றால் எதிர்பாராத சூழலியல் பாதிப்புகள் ஏற்பட்டன. முயல்களால் ஏற்பட்ட மண்ணரிப்பு ஓடையொன்றை படத்தில் காணலாம்.]]

சமூக அறிவியலில் **எதிர்பாராத விளைவுகள்** (*Unintended consequences*) என்பது குறித்த நோக்குடன் ஒரு செயலை மேற்கொள்ளும் போது, எதிர்பாராது விளையும் வினைகளைக் குறிக்கும். இப்பெயர் இருபதாம் நூற்றாண்டில் சமூகவியலாளர் இராபர்ட் கே. மெர்ட்டன் என்பவரால் பரவலாக்கப்பட்டது.

## வகைகள்
எதிர்பாராத விளைவுகளை மூன்று வகையாகப் பகுக்கலாம்:

#எதிர்பாராத நற்பயன் (நல்லூழ், எதிர்பாராத சாதக வினை)
#எதிர்பாராத தீவிளைவு (எதிர்பார்த்த விளைவுடன் சேர்ந்து ஏற்படும்)
#பாதக விளைவு (ஒரு செயலுக்கு எதிர்பார்த்த நல்விளைவுக்கு பதிலாக பாதகமான விளைவு ஏற்படல்)

## எடுத்துக்காட்டுகள்
#போர்க்காலத்தில் ஆழமில்லாக் கடற்பகுதிகளில் கப்பல்கள் மூழ்கடிக்கப்படுதல், பல செயற்கை பவளப் பாறைகளை உருவாக்கியுள்ளது. இந்த சூழல் மண்டலங்கள் அறிவியலாளர்களுக்கு ஆய்வுக்களங்களாகவும், சுற்றுலாப் பயணிகளுக்கு கடல் பாயும் கேளிக்கைக் களங்களாகவும் விளங்குகின்றன.
#1920களில் ஐக்கிய அமெரிக்காவில் மதுவிலக்கு கொண்டுவரப்பட்டது. மக்களிடையே மது அருந்தும் பழக்கத்தைக் குறைப்பதே இதன் நோக்கம். ஆனால் இதன் விளைவாக கள்ளச்சாராயம் காய்ச்சுதல், கள்ளக்கடத்தல் ஆகிய சட்டவிரோத செயல்கள் அதிகரித்தன. சிறிய மது வர்த்தகர்கள் நலிவடைந்து பெரும் குற்றக்குழுக்கள் சட்டவிரோத மதுவர்த்தகத்தில் ஆதிக்கம் செலுத்தத் தொடங்கின. போதைப் பொருட்களுக்கு எதிராக தற்போது நடைபெறும் சமரிலும் இதே போன்ற எதிர்பாராத விளைவுகள் ஏற்பட்டுள்ளன.
#19ஆம் நூற்றாண்டில் தியோபோல்டு மாத்தியூ என்பார் அயர்லாந்து நாட்டில் ஒரு கள்ளுண்ணாமை இயக்கத்தைத் தொட்ங்கினார். அதில் பங்கேற்ற ஆயிரக்கணக்கானோர் மது அருந்துவதில்லை என்று உறுதி பூண்டனர். ஆனால் மதுவுக்கு பதிலாக அதை விட நச்சுத்தன்மையும் தீப்பிடிக்கும் தன்மையும் கொண்ட டைஎதில் ஈத்தர் (*Diethyl ether*) எனும் வேதிப்பொருளைப் பருகத் தொடங்கினர்.

## மேற்கோள்கள்
நாகப்பாம்பு விளைவு

ஒரு சிக்கலுக்கு வழங்கப்படும் தீர்வு அச்சிக்கலைத் தீர்ப்பதற்குப் பதில் அதனைத் தீவிரமடையச் செய்யுமெனில் அந்த விளைவு **நாகப்பாம்பு விளைவு** (*Cobra effect*) என அழைக்கப்படுகிறது. இது எதிர்பாராத விளைவு வகைகளுள் ஒன்றாகும். அரசியலிலும் பொருளியலிலும் தவறான தூண்டுகாரணங்களை சித்தரிக்க இப்பெயர் பயன்படுகிறது.

இந்தியாவின் பிரித்தானியர் ஆட்சிக் காலத்தில் நடைபெற்றதாகச் சொல்லப்படும் ஒரு நிகழ்வே இப்பெயர் ஏற்படக் காரணமாகும். தலைநகர் தில்லியில் நச்சுள்ள நாகப்பாம்புகளின் எண்ணிக்கை கூடியதால் கவலை கொண்டது பிரித்தானிய அரசு. பாம்புகளைக் கொல்ல பொது மக்களை ஊக்குவித்தது. அப்படிக் கொல்லப்படும் பாம்புகளுக்காக அவர்களுக்கு வெகுமதி வழங்கப்படும் என்றும் அறிவித்தது (எண்ணிக்கை அடிப்படையில்). முதலில் இந்தத் திட்டம் நல்ல பலனைத் தந்தது - வெகுமதிக்காக மக்கள் நிறைய நாகப்பாம்புகளைக் கொன்றனர். ஆனால் சில காலத்துக்குப்பின் குறைந்த உழைப்பில் நிறைய வெகுமதி பெறுவதற்காக சிலர் நாகப்பாம்புகளை வளர்க்கத் தொடங்கினர். இது அரசுக்குத் தெரியவந்தவுடன் தன் வெகுமதித் திட்டத்தை நிறுத்திக் கொண்டது. வெகுமதி கிடைக்காததால் பாம்புகளை வளர்த்தவர்களே அவற்றைத் தப்பிக்க விட்டனர். இவ்வாறு பாம்புகளின் எண்ணிக்கையைக் குறைக்க அரசு கையெடுத்த தீர்வினால் அவற்றின் எண்ணிக்கை கூடியது. இத்தகைய பிற தீர்வுகளுக்கும் “நாகப்பாம்பு விளைவு” என்ற பெயர் ஏற்பட்டது.

## மேற்கோள்கள்

பகுப்பு:எதிர்பாராத விளைவுகள்
பகுப்பு:பொருளாதாரக் கொள்கை
அகக்கலவுருச் சிறுவலை

**அகக்கலவுருச் சிறுவலை** என்பது, மெய்க்கருவுயிரி கலங்களில் தட்டையாக்கப்பட்ட பை வடிவிலும் குழாயுருவான பை வடிவிலும் காணப்படும் ஒற்றை மென்சவ்வால் சூழப்பட்ட கலப்புன்னங்கம் ஆகும். இவை அனேகமான மெய்க்கருவுயிரி கலங்கலினுள் காணப்படும் கலத்தக மென்சவ்வுகளின் வலையமைப்பாகும். அகக்கலவுருச் சிறுவலைகள் வெளிக் கருவுறை/ வெளிக் கரு மென்சவ்வுடன் இணைக்கப்பட்டுள்ளன. சில மெய்க்கருவுயிரி கலங்களிலும் (செங்குருதிக் கலங்கள், விந்துக் கலங்கள்), அனைத்து நிலைக்கருவிலி (புரோக்கரியோட்டா) கலங்களிலும் அகக்கலவுருச் சிறுவலை இருப்பதில்லை. இரு வகையான அகக்கலவுருச் சிறுவலைகள் உள்ளன: அவை அழுத்தமற்ற அகக்கலவுருச் சிறுவலை (RER) மற்றும் அழுத்தமான அகக்கலவுருச் சிறுவலை (SER) என்பனவாகும். இவை இவற்றின் மென்சவ்வில் இறைபோசோம்கள் பதிக்கப்பட்டுள்ளனவா/ இல்லையா என்பதை அடிப்படையாகக் கொண்டே வகைப்படுத்தப்படுகின்றன. அழுத்தமற்ற அகக்கலவுருச் சிறுவலையின் மென்சவ்வில் அதிகளவான இறைபோசோம்கள் பதிக்கப்பட்டுள்ளன. அழுத்தமான அகக்கலவுருச் சிறுவலையில் இறைபோசோம்கள் இருப்பதில்லை. RER இன் மேற்பரப்பிலுள்ள இறைபோசோம்கள் புரதங்களை உற்பத்தி செய்து RER இன் உள்ளிடத்துக்குள் அனுப்புகின்றன. RERஐ புரத உற்பத்தி அதிகளவில் நடைபெறும் ஈரற்குழியங்களில் அதிகளவில் அவதானிக்கலாம். SER கொழுப்பு உற்பத்தியுடனும், காபோவைதரேற்று அனுசேபத்துடனும் தொடர்புபட்ட கலப்புன்னங்கமாகும். இரு வகையான அகக்கலவுருச் சிறுவலைகளினதும் பொதுவான தொழில் பதார்த்தங்களின் கலத்தகக் கடத்தலாகும்.

## வகைகள்

### அழுத்தமற்ற அகக்கலவுருச் சிறுவலை

இதன் மென்சவ்வு பல இறைபோசோம்களைக் கொண்டிருக்கும். இவை அனேகமாத் தட்டையான பையுருவிலேயே காணப்படும். இவற்றால் தொகுக்கப்படும் புரதங்களில் மாற்றங்களை ஏற்படுத்திக் கலத்தினுள் கடத்துதலே RERஇன் பிரதான தொழிலாகும். உருவாக்கப்படும் புரதங்கள் கருவுக்கு நேரடியாகக் கடத்தப்படுவதுடன் கலத்துக்கு வெளியே கடத்தப்பட வேண்டுமெனில் அது செலுத்தற் புடகங்களை உருவாக்கி கொல்கி உபகரணத்துக்குக் கடத்தப்பட்ட பின்னர் கொல்கி உபகரணம் உருவாக்கும் கொல்கிப் புடகம் மூலம் கலத்துக்கு வெளியே அனுப்பப்படும். பிரதானமாக கருவுக்குத் தேவைப்படும் மற்றும் கலத்துக்கு வெளியே அனுப்பப்படும் புரதங்களே RERஇல் இணைக்கப்பட்டுள்ள இறைபோசோம்களால் உருவாக்கப்படுகின்றன. 
தொழில்கள்:
* இலைசோசோம்களுக்குத் தேவையான நீர்ப்பகுப்பு நொதியப் புரதங்களை உற்பத்தி செய்தல் (இணைக்கப்பட்டுள்ள இறைபோசோம்களே உருவாக்கின்றன).
* கலத்திலிருந்து வெளிநோக்கிச் சுரக்கப்படவுள்ள புரதங்களை உற்பத்தி செய்தல்
* கல மென்சவ்வின் உள்ளீட்டுக்குரிய புரதங்களை உருவாக்கல்.
* கலமென்சவ்விற்குரிய பொசுபோலிப்பிட்டு மற்றும் கிளைக்கோலிப்பிட்டை உருவாக்கல்.
* புரதங்களின் கலத்தகக் கடத்தல்

### அழுத்தமான அகமுதலுருச் சிறுவலை

இவற்றில் இறைபோசோம்கள் இருப்பதில்லை. SER அனேகமாக குழாயுருவான வடிவத்திலேயே காணப்படும். இவை காபோவைதரேற்று, இலிப்பிட்டு ஆகியவற்றின் அனுசேபத்துடன் தொடர்புபட்டதாகும். 
தொழில்கள்:
* இலிப்பிட்டு, ஸ்தெரொய்ட்டு ஆகியவற்றின் தொகுப்பு.
* கலத்தகக் கடத்தல்
* தசை நார்களில் Ca2+ அயன்களின் சேமிப்பு மற்றும் விடுவிப்பு. தசைக்கலங்களில் உள்ள SER விசேடமாக *தசை முதலுருச் சிறுவலை* எனப்படும்.

## மேற்கோள்கள்


பகுப்பு:உயிரணுவியல்
பரடர்சோடொமஸ் மக்ரோபல்பிஸ்

**பரடர்சோடொமஸ் மக்ரோபல்பிஸ்** (Paratarsotomus macropalpis) என்பது மூட்டைப் பூச்சி இனத்தைச் சேர்ந்தது ஆகும். இது தென் கலிபோர்னியாவில் பரவலாகக் காணப்படுகின்றது. இது பாறையுள்ள பிரதேசங்களில் நடைபாதைகளில் உலா செய்யும் போது அவதானிக்கப்படுகின்றது. உடல் நீளம் அடிப்படையில் இது தரையில் மிகவும் வேகமாக ஓடும் விலங்கினம் ஆகும். 
இதனுடைய பருமன் கிட்டத்தட்ட ஒரு எள்ளை ஒத்தது ஆகும். இதனுடைய ஒரு செக்கனில் 322 உடல் நீளம் ஆகும். இதற்கு முன் உடல் நீளம் அடிப்படையில் *ஆஸ்திரேலியப் புலி வண்டு* உலக சாதனை படைத்திருந்தது. இதன் வேகம் ஒரு செக்கனுக்கு 171 உடல் நீளம் ஆகும். அதேவேளை சிறுத்தையுடைய உடல் நீளம் செக்கனுக்கு 16 ஆகும். இதேவேளை இப்பூச்சி ஓடும் வேகத்தில் ஒரு மனிதன் ஓடினானானால் அவனுடைய வேகம் மணிக்கு 2,092 கிலோ மீற்றர் ஆகும்.

## மேற்கோள்கள்

## வெளி இணைப்புகள்
* அதிவேகமாக ஓடுவதில் சிறுத்தையை மிஞ்சிய பூச்சி  
* அதிவேகமாக ஓடுவதில் சிறுத்தையை மிஞ்சிய பூச்சி 

பகுப்பு:பூச்சிகள்
அங்காடித் தெரு (திரைப்படம்)

**அங்காடித் தெரு**, இயக்குநர் வசந்தபாலன் இயக்கத்தில் 2010ஆம் ஆண்டு வெளியான தமிழ்த் திரைப்படம் ஆகும். கருணாமூர்த்தி மற்றும் அருண்பாண்டியன் ஆகியோரின் தயாரித்த இந்தப் படத்தை அய்ங்கரன் இன்டர்னேசனல் நிறுவனம் வெளியிட்டது. மகேசு, அஞ்சலி, இயக்குநர் வெங்கடேசு மற்றும் *கனாக்காணும் காலங்கள்* பாண்டி ஆகியோர் முக்கிய கதாப்பாத்திரங்களில் நடித்துள்ளனர். நடிகை சினேகா அவரது உண்மை ரூபத்திலேயே கவுரவ தோற்றத்தில் நடித்துள்ளார். இசை விஜய் ஆண்டனி மற்றும் ஜீ. வி. பிரகாஷ். பிரபல எழுத்தாளர் ஜெயமோகன் இந்தப் படத்திற்கான வசனங்களை எழுதியுள்ளார். பெப்ரவரி 11, 2008ம் ஆண்டு தொடங்கப்பட்ட இந்த படம் மார்ச் 26, 2010ல் வெளியிடப்பட்டது.

சென்னை ரங்கநாதன் தெருவில் உள்ள பிரமாண்ட வணிக வளாகங்களில் பணிபுரியும் மக்களின் கொத்தடிமை வாழ்க்கை முறையை அடிப்படையாகக் கொண்டு இதன் கதை அமைக்கப்பட்டுள்ளது. இதன் பெரும்பாலான காட்சிகள் அதே தெருவில் உள்ள கடைகளிளேயே எடுக்கப்பட்டுள்ளன. மேலும் சில காட்சிகள் சென்னை மற்றும் தேனி ஆகிய இடங்களில் படமாக்கப்பட்டுள்ளன.

## நடிப்பு

* **மகேசு** - திருநெல்வேலியில் உள்ள ஒரு கிராமத்தில் பிறந்து, சென்னை ரங்கநாதன் தெருவில் உள்ள துணிக்கடையில் வேலை செய்யும் *சோதிலிங்கம்* என்ற இளைஞராக இதில் நடித்துள்ளார். புதுமுகமாக இந்தப் படத்தில் அறிமுகமாகியுள்ள மகேசு, திண்டுக்கல் நகரைச் சேர்ந்த கைப்பந்தாட்ட வீரர் என்பது குறிப்பிடத்தக்கது.
* **அஞ்சலி** - திருச்செந்தூரில் பிறந்து கதாநாயகனுடன் அதே கடையில் வேலை செய்யும் *கனி* என்ற பெண்ணாக இதில் நடித்துள்ளார். இதற்கு முன்பு 'கற்றது தமிழ்', 'ஆயுதம் செய்வோம்' ஆகிய தமிழ் படங்களில் நடித்திருந்தாலும் இந்த படத்தில் இவரின் நடிப்பு பலராலும் பாராட்டத்தக்கதாக இருந்தது.
* **வெங்கடேசு** - கதாநாயகன் மற்றும் நாயகி வேலை செய்யும் கடையின் மேற்பார்வையாளராக *கருங்காலி* என்ற கதாப்பாத்திரத்தில் நடித்துள்ளார். 'ஏய்', 'பகவதி', 'குத்து' போன்ற பல படங்களை இயக்கிய இவர், நடிக்கும் முதல் படம் இதுவாகும்.
* **பாண்டி** - கதாநாயகனின் நண்பனாக *மாரிமுத்து* என்ற கதாப்பாத்திரத்தில் நடித்துள்ளார். இதற்கு முன்பு 'தீக்குச்சி' மற்றும் 'கில்லி' ஆகிய படங்களில் கவுரவ வேடங்களில் நடித்திருந்தாலும், இதுவே இவரின் முதல் முழுநீளத் திரைப்படம் ஆகும்.

## பாடல்கள்

### அவள் அப்படி ஒன்றும் அழகில்லை
இந்தப் பாடலை கவிஞர் நா. முத்துகுமார் எழுதினார்.  இதுவரை பெண்களின் அழகை, திறமைகளை உயர்வு நவிற்சியாக, மிகைப் படுத்தி எழுதப்பட்டு வந்த பாடல்களில் இருந்து மாறி பெண்ணை இயல்பாக விபரித்து இந்தப் பாடல் அமைந்திருக்கிறது.  மேட்டுக்குடி வாழ்க்கை முறையை சுட்டி, எளிமையை அல்லது இயல்பை விபரித்தும் இந்தப் பாடலின் பல வரிகள் அமைந்துள்ளன.  எடுத்துக்காட்டுக்கள் "அவள் கூந்தல் ரோசா வாசமில்லை,அவளில்லாமல் சுவாசம் இல்லை.

## மேற்கோள்கள்

பகுப்பு:2010 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தமிழ்ச் சூழலில் அடிமைத்தனம்
பகுப்பு:இந்திய நாடகத் திரைப்படங்கள்
பகுப்பு:ஜி. வி. பிரகாஷ் குமார் இசையமைத்த தமிழ்த் திரைப்படங்கள்
சை (பாடகர்)

**பார்க் ஜே-சங்**  என்ற இயற்பெயர் கொண்ட **சை** (*Psy*, பிறந்த: டிசம்பர் 31, 1977) இவர் ஒரு தென் கொரியா நாட்டு பாடகர், பாடலாசிரியர் மற்றும் இசை தயாரிப்பாளர். இவர் கங்னம் ஸ்டைல் என்ற பாடலின் மூலம் மிகவும் புகழ்பெற்றார்.

## இசை பட்டியல்
### இசைத் தொகுப்புகள்
2001: Psy from the Psycho World!
2002: Ssa2 
2002: 3 Mi 
2006: Ssajib
2010: PsyFive

### பிற தொகுப்புகள்
2005: Remake & Mix 18 Beon (Remix and Cover Album
2006: All Night Stand Live

### நீண்ட தொகுப்புகள்
2012: Psy 6 (Six Rules), Part 1 
2014: Psy 6 (Six Rules), Part 2

## தொலைக்காட்சித் தோற்றங்கள்

## திரைப்படங்கள்

## இசைப்படத் தோற்றங்கள்

## வெளி இணைப்புகள்

* Official website

பகுப்பு:தென் கொரிய பாடகர்கள்
பகுப்பு:1977 பிறப்புகள்
பகுப்பு:இசைக் கலைஞர்கள்
பகுப்பு:பாடலாசிரியர்கள்
பகுப்பு:வாழும் மக்கள்
கீதவாணி (வானொலி)

**கீதவாணி** கனடாவில் ஒலிபரப்பப்படும் 24 மணி நேர தமிழ் வானொலி ஆகும்.  இது 1995 ம் ஆண்டில் இருந்து ஒலிபரப்புச் செய்கின்றது.  இதன் தலைமை ஒலிபரப்பாளர் நடா ராச்குமார் ஆவார்.

## வெளி இணைப்புகள்
* வலைத்தளம்

பகுப்பு:கனேடியத் தமிழ் வானொலிகள்
யாமிருக்க பயமே

**யாமிருக்க பயமே** என்பது 2014ம் ஆண்டு வெளியான தமிழ் மொழி திகில் நகைச்சுவைத் திரைப்படமகும். இந்தத் திரைப்படத்தை அறிமுக இயக்குநர் டிகே எழுதி இயக்க, எல்ரெட் குமார் தயாரித்தார்.  கிருஷ்ணா, ஓவியா நடித்துள்ளனர். இப்படம் 2014 மே 9 அன்று வெளியாகி, நேர்மறையான விமர்சனங்களைப் பெற்றது.

பின்னர் இப்படம் கன்னடத்தில் 'நமோ பூதாத்மா' என்றும், தெலுங்கில் 'நெக்ஸ்ட் நுவ்வே' என்றும் மறுஆக்கம் செய்யப்பட்டது. 'யாமிிருக்க பயமே' திரைப்படம், 1998-ஆம் ஆண்டு வெளியான கொரியத் திரைப்படமான 'தி குவெயட் ஃபேமிலியை' அடிப்படையாகக் கொண்டது.

## நடிகர்கள்
* கிருஷ்ணா - கிரண்
*ஓவியா - சரண்யா
* ரூபா மஞ்சரி - ஸ்மிதா
* கருணாகரன் - சரத்
* மயில்சாமி
* அனஸ்வரா குமார்

## வெளி இணைப்புகள்
* 

## மேற்கோள்கள்

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:திகில் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ஓவியா நடித்த திரைப்படங்கள்
திருவிடைமருதூர் பி. எஸ். வி. ராஜா

**திருவிடைமருதூர் பி. எஸ். வி. ராஜா** தென்னிந்தியா, தமிழகத்தைச் சேர்ந்த ஒரு நாதசுவர வாத்திய இசைக் கலைஞர் ஆவார். இவர் பிரபல நாதசுவர வாத்திய இசைக் கலைஞர் திருவிடைமருதூர் பி. எஸ். வீருசாமி பிள்ளையின் சகோதரர் மகனும், மாணவருமாவார். 
   
## பெற்ற விருதுகளும் சிறப்புகளும்
* இசைப்பேரறிஞர் விருது, 2005. வழங்கியது: தமிழ் இசைச் சங்கம், சென்னை.
* இராஜரத்னா விருது, 2011 
* கலைமாமணி விருது

## மேற்கோள்கள்


பகுப்பு:நாதசுவரக் கலைஞர்கள்
பகுப்பு:இசைப்பேரறிஞர் விருது பெற்றவர்கள்
பகுப்பு:ஊர்ப் பெயரால் அறியப்படும் மக்கள்
செக்ஸ் டேப்

**செக்ஸ் டேப்** என்பது 2014 இல் வெளிவந்த அமெரிக்க நாட்டு பாலியல் நகைச்சுவை திரைப்படமாகும். இத்திரைப்படத்தை ஜேக் கஸ்டான் என்பவர் இயக்க, கேமரன் டியாஸ், ஜசோன் செகெல், ரோப் லோவே, ரோப் கோர்ட்றி, ஜேக் பிளாக் ஆகியோர் நடித்திருந்தனர்.

இத்திரைப்படத்தை கொலம்பியா பிக்சர்ஸ் தயாரித்து 2014 சூலை 18 அன்று வெளியிடப்பட்டு ஆரம்ப வார இறுதியில் $14.6 மில்லியன் டாலரும், உலகளவில் $126.1 மில்லியன் டாலரும் வசூலித்தது. இது விமர்சனரீதியாக எதிர்மறை விமர்சனங்களைப் பெற்றது.

## நடிகர்கள்
* கேமரன் டியாஸ் - அன்னி ஹர்கிரோவ் 
* ஜசோன் செகெல் - ஜெய் ஹர்கிரோவ் 
* ஜேக் பிளாக்  - 
* ரோப் கோர்ட்றி - இராபி தாம்சன் 
* எல்லி கெம்பெர் - டெஸ் தாம்சன் 
* ரோப் லோவே family medical - ஹாங்க் ரோசன்பாம் 
* குமெயில் நஞ்சியானி - புனித்

## படப்பிடிப்பு
இத்திரைப்படத்தின் படப்பிடிப்பு 2013 செப்டம்பர் 12 அன்று நியூட்டன், மாசசூசெட்சில் தொடங்கியது. 

## வெளியீடு
2014 மார்ச் 17 அன்று படத்தின் முதல் சுவரொட்டியும், சில புகைப்படங்களும் வெளியிடப்பட்டன.

## மேற்கோள்கள்
 

## வெளி இணைப்புகள்
* 

பகுப்பு:2014 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:பாலியல் நகைச்சுவைத் திரைப்படங்கள்
பகுப்பு:கொலம்பியா பிக்சர்ஸ் திரைப்படங்கள்
ரோட்ரிகோ சாண்டோரோ

**ரோட்ரிகோ சாண்டோரோ** (பிறப்பு: 1975 ஆகஸ்ட் 22) ஒரு பிரேசில் நாட்டு நடிகர்.

## வெளி இணைப்புகள்
*

பகுப்பு:1975 பிறப்புகள்
பகுப்பு:வாழும் மக்கள்
வணக்கம் பண்பலை

**வணக்கம் பண்பலை 102.7** என்பது 2012 இல் தொடங்கப்பட்ட 24 மணிநேர முழுத் தமிழ் கனேடிய வானொலி ஆகும்.  ஆசிய நாடுகள் தவிர்த்த ஒரு நாட்டில் முழு நேரத் தமிழ்ப் பண்பலை அலைவரிசை இதுவே ஆகும்.  தமிழ்வண் தொலைக்காட்சி நிறுவனத்தினரே இதனையும் நடத்துகிறார்கள்.  

## வெளி இணைப்புகள்
* vanakkamradio.com

பகுப்பு:கனேடியத் தமிழ் வானொலிகள்
தொ. மு. இராமராய்

thumb|ꢡꣂ꣎ꢪꢸ꣎ꢬꢵꢪꢬꢵꢫ꣄
**ராமராய்** (பி. 1852) தமிழ்நாடு, மதுரையை சார்ந்த செளராட்டிரர். இவர் மிகச் சிறந்த சௌராஷ்டிர மொழி அறிஞர். தமது தாய்மொழியின் வளர்ச்சிப் பணியில் தம்மை முழுமையுமாக ஈடுபடுத்தியவர்.

## வாழ்க்கைச் சுருக்கம்

ராமராயின் குடும்பப் பெயர் ஜாபாலி ‍கோத்திரத்தைச் சேர்ந்த 'தொப்பே' என்பதாகும். தந்தையின் பெயர் முனிசவ்ளி. தாயார் பெயர் மீனாட்சி. சிறு வயதிலிருந்தே கல்வியில் மிகுந்த ஆர்வம் கொண்டிருந்த ராமராய் 1871-ம் ஆண்டில் பண்டிதர் லட்சுமணாச்சார்யரின் மாணவராகி சகல வேத உபநிடத சாத்திரங்களிலும், பன்மொழி இலக்கண இலக்கியங்களிலும் விரிவான கல்வி கற்றார்.

தாய்மொழி சௌராஷ்டிர மொழி தவிர சமஸ்கிருதம், ஹிந்தி, குஜராத்தி, மராத்தி, பஞ்சாபி, வங்காளி, ஒரியா, தெலுங்கு, கன்னடம், மலையாளம், தமிழ், ஆங்கிலம் முதலிய மொழிகளைக் கற்றுப் பன்மொழி புலவரானர். 1880-ம் ஆண்டிலிருந்து தனது முழு நேரத்தையும், செல்வத்தையும் சௌராஷ்டிர மொழி எழுத்து   மற்றும் அதன் லிபி வளர்ச்சிக்கே செலவிட்டார்.

இராமராய் அவர்கள் சௌராஷ்டிர மொழிக்கென முழுமையான அளவில் அறிவியல் முறையில் வரிவடிவம் அமைத்து அச்சு எழுத்துக்களையும் தயாரித்தார். அவற்றைக் கொண்டே நிறைய நூல்களைத் தம் செலவிலேயே வெளியிட்டார்.

## இராமாராய் எழுதிய நூல்கள்

* சௌராஷ்ட்ர போதினி
* சௌராஷ்ட்ர பிரைமர்
* சௌராஷ்ட்ர முதல் பாட புஸ்தகம்
* சௌராஷ்ட்ர இரண்டாம் பாட புஸ்தகம்
* சௌராஷ்ட்ர நீதி ஸம்பு
* சௌராஷ்ட்ர வியாகரணம்
* சௌராஷ்ட்ர நந்தி நிகண்டு மற்றும் பல.
* சதுர்பாஷா வல்லரி (தமிழ், தெலுங்கு, சமஸ்கிருதம், சௌராஷ்ட்ரம், ஆகிய நான்கு மொழி சொற்தொகுப்பு)
* ‘’சௌராஷ்ட்ர நீதி ஸம்பு’’ (என்னும் நீதி நூல் இவரால் ஆங்கிலத்தில் மொழி பெயர்க்கப்பட்டது. திருமுருக கிருபானந்த வாரியார் தமது *திருப்புகழமிர்தம்* என்னும் ஆன்மிக இதழில் இந்நூலை வெளியிட்டு தமிழ் மக்களிடையே பரப்பினார்).
* ஸௌராஷ்ட்ர மேதாவி ஸ்ரீ ராமராய் அவர்களின் வாழ்க்கை வரலாற்று நூல் மின்னூலாக பதிவேற்றம் செய்யப்பட்டுள்ளது. பதிவிறக்கம் செய்ய https://drive.google.com/open?id=1AbAHJ_AjLLdCDzf5uJ_QO9ftL64FtYhs

## ஆதாரநூல்கள்
* சௌராட்டிரர்: முழுவரலாறு, ஆசிரியர், கே. ஆர். சேதுராமன், சென்னை.

## வெளி இணைப்புகள்
* History of Saurashtrians of Tamilnadu 

பகுப்பு:சௌராட்டிர அறிஞர்கள்
பகுப்பு:தமிழக எழுத்தாளர்கள்
பகுப்பு:இந்திய எழுத்தாளர்கள்
பகுப்பு:சௌராட்டிரர்
பகுப்பு:1852 பிறப்புகள்
பகுப்பு:சௌராட்டிர நபர்கள்
திருவீழிமிழலை எஸ். நடராஜ சுந்தரம் பிள்ளை

**திருவீழிமிழலை எஸ். நடராஜ சுந்தரம் பிள்ளை** தமிழகத்தைச் சேர்ந்த நாதசுவர இசைக் கலைஞர் ஆவார். ’திருவீழிமிழலை சகோதரர்கள்’ எனச் சிறப்பாக அழைக்கப்பட்டவர்களில் இவர் இளையவர் ஆவார். மூத்தவர் எஸ். சுப்பிரமணிய பிள்ளை ஆவார்.
   
## பெற்ற விருதுகளும் சிறப்புகளும்
* இசைப்பேரறிஞர் விருது, 1977. வழங்கியது: தமிழ் இசைச் சங்கம், சென்னை.
* சங்கீத நாடக அகாதமி விருது, 1972 

## மேற்கோள்கள்


பகுப்பு:நாதசுவரக் கலைஞர்கள்
பகுப்பு:இசைப்பேரறிஞர் விருது பெற்றவர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:ஊர்ப் பெயரால் அறியப்படும் மக்கள்
திருவீழிமிழலை எஸ். சுப்பிரமணிய பிள்ளை

**திருவீழிமிழலை எஸ். சுப்பிரமணிய பிள்ளை** (ஏப்ரல் 16, 1893 – )தமிழகத்தைச் சேர்ந்த நாதசுவர இசைக் கலைஞர் ஆவார். திருவீழிமிழலை சகோதரர்கள் என சிறப்பாக அழைக்கப்பட்டவர்களில் இவர் மூத்தவர் ஆவார். இளையவர் எஸ். நடராஜ சுந்தரம் பிள்ளை ஆவார்.

## வாழ்க்கைக் குறிப்பு
சுப்பிரமணிய பிள்ளை திருவீழிமிழலையில் 1893 ஏப்ரல் 16 அன்று சுவாமிநாத பிள்ளை என்பவருக்குப் பிறந்தார். இவரது தாய் மாமன் பிரபல நாதசுரக் கலைஞர் நாகூர் சுப்பையா பிள்ளை. இவருடன் கூடப் பிறந்தவர்கள் நடராச சுந்தரம் பிள்ளை, கல்யாணசுந்தரம் பிள்ளை ஆகியோர்.

## பெற்ற விருதுகளும் சிறப்புகளும்
* சங்கீத கலாநிதி விருது, 1956 ;  வழங்கியது: மியூசிக் அகாதெமி, சென்னை
* சங்கீத நாடக அகாதமி விருது, 1962 
* இசைப்பேரறிஞர் விருது, 1974 ; வழங்கியது: சென்னை தமிழிசைச் சங்கம்

## மேற்கோள்கள்

பகுப்பு:1893 பிறப்புகள்
பகுப்பு:நாதசுவரக் கலைஞர்கள்
பகுப்பு:இசைப்பேரறிஞர் விருது பெற்றவர்கள்
பகுப்பு:சங்கீத கலாநிதி விருது பெற்றவர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:ஊர்ப் பெயரால் அறியப்படும் மக்கள்
கேப் அர்கோனா

**கேப் அர்கோனா** (*SS Cap Arcona*) என்பது செருமனி நாட்டின் சொகுசுக் கப்பல் ஆகும். இக்கப்பல் 1940ம் ஆண்டுவரை ஜெர்மனிக்கும் தென் அமெரிக்காவிற்கும் இடையே மக்களை ஏற்றிச்செல்லும் போக்குவரத்து சொகுசு கப்பலாக பயன்படுத்தப்பட்டு வந்தது. அதன் பின்னர் இரண்டாம் உலகப்போரின் போது ஜெர்மனி அதன் ஆதாயத்திற்காக  இக்கப்பலை தளவாடங்களை ஏற்றிச்செல்ல பயன்படுத்திக்கொள்ள எடுத்துக்கொண்டது.

போரின் போது இரஷ்யாவில் உள்ள கிழக்கு பிரஷ்யா பகுதியிலிருந்து ஜெர்மனி தனது துருப்புக்களையும் பொதுமக்களையும்  இக்கப்பலின் மூலம் அப்புறப்படுத்த முடிவு செய்தது. 1945ம் ஆண்டு நாசி படைகளின் கைதிகள் உட்பட 5800 பேர் இக்கப்பலில் வந்த போது இங்கிலாந்தின் ராயல் விமானப்படை தாக்குதல் நடத்தியது. இதில் கப்பல் மூழ்கி அனைவரும் இறந்தனர். அப்போது நடந்த இந்த சம்பவம் மூலம் கடலில் நடந்த பெரிய இழப்பு இது என்று முடிவு செய்யப்பட்டது.

## வரலாறு
இக்கப்பலில் பெயர் ரோகான் தீவில் உள்ள ஒரு இடத்தைக்குறிக்கும். 1927ம் ஆண்டு ரோகென் (Rugen) தீவில் வைத்து இக்கப்பல் தனது பயணத்தை துவங்கியது. இதன் எடை 27.561 டன் ஆகும். இக்கப்பலில் கட்டுமானம் நடந்தபோது சொகுசு கப்பல் போல்தான் முதலில் கட்டப்பட்டது. அதே போல் இதில் பயணம் செய்தவர்கள் அனைவரும் பெரும்பாலும் வசதிபடைத்த பெரும் பணக்காரர்கள் தான்.

## கடற்படை சேவை
1940 ஆண்டு வரை போக்குவரத்திற்காக பயன்டுத்தப்பட்ட இக்கப்பல் இதன் நிறம் சாம்பல் நிறமாக மாற்றப்பட்டு செருமனி படைகளுக்காக (Kriegsmarine) பால்டிக் கடலில் கடற்படை சேவைக்காக உபயோகப்படுத்தப்படது. இக்கப்பல் முன்னர் மூழ்கிப்போன டைட்டானிக் கப்பலைப்போன்ற சபிக்கப்பட்ட கப்பல் என்று வர்ணிக்கப்படுகிறது. 1945ம் ஆண்டு ஜனவரி மாதம் 31ம் தேதி ஜெர்மனி கைதிகளையும், இராணுவ வீரர்களையும், மற்ரும் பொதுமக்கள் என 25,795 பேர்களையும் ஏற்றிக்கொண்டு [கிழக்கு பிரஷ்யா]] வழியாக பாதுகாப்பான இடங்களுக்குச் செல்ல பயணமானது. இப்போது இந்த கப்பல் ஆபத்தில் சிக்கியுள்ளது என்று அதில் உள்ளவர்களுக்கு தெரியாது. ஜனவரி 30ம் தேதி அன்று சோவியத் யூனியனின் நீர்மூழ்கிக்கப்பல் (Soviet submarine S-13) நாற்பது நிமிடங்கள் தாக்கியது . அப்போது குறைந்தது 9,400 பேர் இறந்திருக்க கூடும். அதே நீர்மூழ்கிக்கப்பல் பிப்ரவரி மாதம் 11ம் தேதி டென்மார்க் நாட்டின் கோபனாவன் வழியாக சென்ற போது தாக்கியது. அப்போது 3,500 பேர் உயிரிழந்தனர். பிப்ரவரி மாதம் 20 தேதி அன்று கப்பலின் கேப்டன் (Johannes Gertz) தனது அறையில் தன்னைத்தானே மாய்த்துக்கொள்கிறார்.

1945ம் ஆண்டு மார்ச் மாதம் 30ம் தேதி மீதம் இருந்த வீரர்களை சுமந்து கொண்டு கோபனாவன் வழியாக பால்டிக் கடலில் தனது கடைசி பயணத்தை மேற்கொண்டது. இந்த நேரத்தில் இக்கப்பலின் எரிபொருள் முற்றிலும் தீர்ந்து பொயிருந்தன. இக்கப்பலின் நீண்ட தூரப்பயணம் அப்போது பொய்த்துப்போனது. அப்போது அதன் உரிமையாளர்கள் கொபன்கேவனிலிருந்து வெளியேறி நாஸ்டட் கடல் பகுதிக்கு(Neustadt Bay) வர உத்தரவிட்டனர்.

## மேற்கோள்கள்

## மேலும் பார்க்க

## குறிப்புகள்

பகுப்பு:1945 இல் செருமனி
பகுப்பு:1927 கப்பல்கள்